Nyugdíjba mehetnek a merevlemezek
Jövőre újból megfeleződhet az SSD-k ára.
Az elmúlt években katasztrófa volt számítógépet építeni vagy vásárolni: először az SSD-k ára lőtt ki, utána a rendszermemória drágult meg drámaian, majd a videokártyák váltak luxuscikké, most pedig Intel processzort nem lehet tolerálható áron kapni. Az egyetlen jó hír, hogy az idei évben körülbelül megfeleződött az SSD-k ára, ráadásul jó ideje az a pletyka járja, hogy jövőre is folytatódni fog az árcsökkenés.

A DigiTimes most iparáig forrásokra hivatkozva azt állítja, hogy nem is akárhogyan: 2019 során a jelenlegihez képest újból megfeleződhet az SSD-k ára. Ha ez bejön, akkor például a márkás és minőségi, a legtöbb felhasználó számára bőven elég kapacitású

500 gigabájtos SSD-k ára 12-14 ezer forint környékére zuhanhat.

Összehasonlítási alapul ennyi pénzért jelenleg már válogatni lehet az 1 terabájtos merevlemezek között. Kapacitás tekintetében jövőre sem kerülhet majd egy szintre az SSD és a merevlemez ára, a rengeteg elfekvő adatot továbbra is olcsóbb lesz merevlemezeken tárolni.

Viszont a számítógépezők többségének már nem lesz ténylegesen igénye vagy anyagi oka arra, hogy inkább merevlemezt vegyen az SSD helyett.

TOVÁBBI CIKKEK A ROVATBÓL

-   Továbbra is pénzt veszít a mobilokkal az LG
-   Ügyesebb lett a Google androidos fájlkezelője
-   Szupergyors tárhellyel újítanak a 2019-es okostelefonok

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Tech SSD háttértár adattároló